**Zmluva o servisnej činnosti č.**

uzatvorená v zmysle § 269 ods. 2 zákona č. 513/1991 Zb. Obchodný zákonník (ďalej len „Obchodný zákonník“) s prihliadnutím na ustanovenia § 536 a nasl. Obchodného zákonníka a v zmysle ustanovení § 3 ods. 2 a § 56 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len “zmluva“)

**Čl. I.**

**Zmluvné strany**

**Objednávateľ:**

Názov: Inštitút nukleárnej a molekulárnej medicíny

Sídlo: Rastislavova 43, 042 53 Košice

IČO: 35562340

DIČ: 2021871808

IČ DPH: SK2021871808

Číslo zriaďovacej listiny: 08100-14/2004-OPP

Osoba oprávnená konať

v mene kupujúceho: MUDr. Viliam Čislák, MPH, MBA – riaditeľ

E-mail: inmm@inmm.sk

Bankové spojenie: Štátna pokladnica Bratislava

IBAN: SK1481800000007000285159

Tel.: +421 55 6118300

URL/http: [www.inmm.sk](http://www.inmm.sk)

(ďalej len „objednávateľ“)

a

**Poskytovateľ:**

Obchodné meno: ...........................................

Sídlo: ...........................................

IČO: ...........................................

DIČ: ...........................................

IČ DPH: ...........................................

Zapísaná: ...........................................

Osoba oprávnená konať

v mene predávajúceho: ...........................................

E-mail: ...........................................

Bankové spojenie: ...........................................

IBAN: ...........................................

Tel.: ...........................................

URL/http: ...........................................

(ďalej len „poskytovateľ“)

(objednávateľ a poskytovateľ ďalej spolu len „zmluvné strany“)

**Čl. II.**

**Predmet zmluvy**

1. Predmetom zmluvy je poskytnutie služieb pozáručného servisu zdravotníckeho zariadenia   
   PET/CT Siemens Biograph mCT (ďalej len „prístroj“) v rozsahu uvedenom v Prílohe č. 1 zmluvy.
2. Účelom služieb pozáručného servisu je zabezpečiť bezporuchovú prevádzku prístroja   
   v rozsahu, čase a cene dohodnutých touto zmluvou.
3. Miesto plnenia zmluvy je Inštitút nukleárnej a molekulárnej medicíny, Rastislavova 43, 042 53 Košice.

**Čl. III.**

**Cena a platobné podmienky**

1. Celková cena za poskytnutie služieb pozáručného servisu je .......................... EUR bez DPH. Celková cena je stanovená dohodou zmluvných strán podľa zákona č. 18/1996 Z. z. o cenách a Vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách a je uvedená v Prílohe č. 2 zmluvy.
2. Cena za poskytnutie služieb pozáručného servisu je ........................... EUR bez DPH ročne.
3. K dohodnutej cene bude fakturovaná DPH vo výške podľa platných právnych predpisov.

4. Poskytovateľ je povinný vystaviť faktúru za poskytnutie služby najneskôr do piateho pracovného dňa v mesiaci nasledujúcom po dni poskytnutia služby. Splatnosť faktúry je 14 kalendárnych dní odo dňa doručenia faktúry objednávateľovi.

5. Pre omeškanie objednávateľa platí ustanovenie § 369a Obchodného zákonníka - Osobitné ustanovenie o sadzbe úrokov z omeškania pri omeškaní dlžníka, ktorým je subjekt verejného práva.

1. V prípade, ak sa po uzatvorení tejto zmluvy preukáže, že na relevantnom trhu existuje cena (ďalej len „nižšia cena“) za rovnakú alebo porovnateľnú službu, ktorá je predmetom tejto zmluvy a poskytovateľ už preukázateľne v minulosti za takúto nižšiu cenu službu poskytol, resp. ešte stále poskytuje, pričom rozdiel medzi nižšou cenou a cenou podľa tejto zmluvy je viac ako 5% v neprospech ceny podľa tejto zmluvy, zaväzuje sa poskytovateľ poskytnúť objednávateľovi pre službu poskytnutú po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou.

**Čl. IV.**

**Špecifikácia práv a povinností zmluvných strán**

1. Poskytovateľ zabezpečí, aby jeho pracovníci pred začatím každej preventívnej údržby a kontroly kvality obrazu prístroja oznámili u objednávateľa svoj príchod najneskôr 2 dni pred začatím údržby a kontroly a objednávateľ zabezpečí prístup k prístroju na dohodnutý termín. Objednávateľ určí zodpovedných zástupcov oprávnených potvrdzovať pracovné výkazy a materiálové výdajky. Prístroj po oprave preberá vedúci pracoviska objednávateľa alebo zodpovedný zástupca objednávateľa podpisom na pracovnom výkaze poskytovateľa.
2. Objednávateľ zabezpečí prístup k prístroju bez časových strát v pracovnej dobe za účelom poskytnutia služieb pozáručného servisu. Objednávateľ vedie pre každé pracovisko prevádzkový denník.
3. Objednávateľ oznámi poskytovateľovi funkčnú statickú verejnú IP adresu internetového pripojenia pre potreby správy a diagnostiky prístroja.
4. Objednávateľ zabezpečí, aby bol prístroj prevádzkovaný v súlade s pokynmi uvedenými v návode na obsluhu vydanými výrobcom a v klimatických podmienkach definovaných technologickým projektom dodaným k prístroju. Pri nedodržaní tejto podmienky objednávateľ zodpovedá v plnej výške za škodu spôsobenú na prístroji.

**Čl. V.**

**Servisné podmienky**

1. Poruchu prístroja objednávateľ nahlási telefonicky alebo e-mailom. Poskytovateľ začne opravu prístroja formou diaľkového prístupu alebo osobnou návštevou pracoviska najneskôr do troch hodín od nahlásenia poruchy.
2. Lehota na vykonanie opravy je do 48 hodín od nahlásenia poruchy v prípade, že porucha bola nahlásená na kontaktné telefónne číslo do 10:00 hod. pracovného dňa. Do lehoty 48 hodín sa počítajú len hodiny za pracovné dni.

Kontaktné telefónne číslo pre nahlasovanie porúch .................................................

Kontaktná elektronická adresa pre nahlasovanie porúch .................................................

Adresa na doručovanie písomných dokumentov ................................................. .................................................

1. Poskytovateľ garantuje percentuálnu funkčnosť prístroja v roku minimálne na úrovni 96 %, pričom počet pracovných dní v roku je základným parametrom pre určenie percentuálnej funkčnosti.
2. V prípade nedodržania garancie funkčnosti prístroja na úrovni 96 % poskytovateľ uhradí zmluvnú pokutu vo výške 3.000,- EUR (slovom tritisíc eur) za každý deň nefunkčnosti prístroja navyše, najviac však do výšky 100 % ceny bez DPH za poskytnutie služieb pozáručného servisu ročne uvedenej v Čl. III ods. 2 zmluvy.
3. Za nedodržanie garancie funkčnosti prístroja zo strany poskytovateľa uvedenej v Čl. V. ods. 3 zmluvy sa nepovažuje prevádzka prístroja v obmedzenom rozsahu, t. j. ak vykazuje náhodné chyby a pod., ale inak ako celok je prevádzkyschopný. O prevádzkyschopnosti prístroja rozhoduje u objednávateľa vedúci pracoviska.
4. Poskytovateľ je v prípade potreby povinný písomne upozorniť objednávateľa na potrebu zabezpečenia kalibračných germániových fantómov.
5. Za nesplnenie zmluvných podmienok sa nepovažuje:
6. nesplnenie spôsobené zásahom vyššej moci,
7. nedodržanie lehoty na opravu z dôvodu porušenia povinnosti objednávateľa podľa Čl. IV. ods. 3 zmluvy.

**Čl. VI.**

**Záverečné ustanovenia**

1. Akékoľvek porušenie zmluvných povinností vyplývajúcich z tejto zmluvy je dotknutá zmluvná strana povinná bez zbytočného odkladu písomne oznámiť druhej zmluvnej strane na adresu sídla.
2. Poskytovateľ vyhlasuje, že je partnerom verejného sektora v zmysle ustanovenia § 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „ZoRPVS“), a je súčasne zapísaný v registri partnerov verejného sektora (ďalej len „register“), ktorého správcom a prevádzkovateľom je Ministerstvo spravodlivosti Slovenskej republiky. Poskytovateľ tiež vyhlasuje, že v prípade, ak bude plniť predmet plnenia tejto zmluvy prostredníctvom subdodávateľov, ktorí majú povinnosť zapisovať sa do registra v zmysle ZoRPVS, že títo budú v čase uzavretia tejto zmluvy alebo v čase použitia takéhoto subdodávateľa v registri zapísaní. V prípade, ak počas platnosti tejto zmluvy dôjde k právoplatnému výmazu subdodávateľa z registra, je dodávateľ povinný okamžite ukončiť plnenie tejto zmluvy prostredníctvom takéhoto subdodávateľa.
3. Pohľadávky, ktoré vzniknú poskytovateľovi z tohto zmluvného vzťahu, poskytovateľ nie je oprávnený postúpiť podľa ustanovenia § 524 a nasl. zákona č. 40/1964 Zb. Občiansky zákonník (ďalej len „Občiansky zákonník“) tretím osobám bez predchádzajúceho súhlasu objednávateľa. Právny úkon, ktorým budú postúpené pohľadávky v rozpore s dohodou objednávateľa podľa predchádzajúcej vety tohto ustanovenia zmluvy, je podľa ustanovenia § 39 Občianskeho zákonníka neplatný. Súhlas objednávateľa je platný len za podmienky, že bol na takýto úkon udelený predchádzajúci písomný súhlas Ministerstva zdravotníctva Slovenskej republiky.
4. Zmluvné strany sa dohodli, že ak poskytovateľ v súvislosti s touto zmluvou poruší svoju právnu (zmluvnú alebo zákonnú) povinnosť, zodpovednosť za škodu spôsobenú tým objednávateľovi bude daná iba v prípade poskytovateľom zavinenej škody, a to bez náhrady ušlého zisku.
5. Táto zmluva sa uzatvára na dobu určitú, a to na obdobie 36 mesiacov odo dňa účinnosti zmluvy. Túto zmluvu môžu zmluvné strany ukončiť
6. písomnou dohodou zmluvných strán,
7. odstúpením od zmluvy z dôvodov uvedených v zákone alebo v zmluve,
8. písomnou výpoveďou.
9. Odstúpenie musí mať písomnú formu a musí byť doručené druhej zmluvnej strane.
10. Každá zo zmluvných strán je oprávnená zmluvu ukončiť písomnou výpoveďou aj bez uvedenia dôvodu. Výpovedná lehota je tri mesiace a začína plynúť od prvého dňa kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane.
11. Zmluvu možno meniť len formou písomného očíslovaného dodatku podpísaného obidvoma zmluvnými stranami.

1. Zmluvné vzťahy v zmluve výslovne neupravené sa spravujú ustanoveniami Obchodného zákonníka.
2. Táto zmluva nadobúda platnosť v deň podpisu oboch zmluvných strán a účinnosť dňom nasledujúcom po dni zverejnenia v Centrálnom registri zmlúv.
3. Neoddeliteľnou súčasťou tejto zmluvy sú:

Príloha č. 1 - Podrobná špecifikácia predmetu zákazky

Príloha č. 2 - Návrh uchádzača na plnenie kritérií na predmet zákazky/zmluvy

V ..........................., dňa ........................... V ............................, dňa ...........................

Za objednávateľa: Za poskytovateľa:

................................................ ............................................

MUDr. Viliam Čislák, MPH, MBA ............................

riaditeľ

**Príloha č. 1 k Zmluve o servisnej činnosti č.**

**Podrobná špecifikácia predmetu zákazky**

**Časť I.**

**Všeobecný opis predmetu zákazky**

1. Predmetom zákazky je poskytnutie 3-ročného pozáručného servisu zariadenia PET/CT Siemens Biograph mCT – S(40).
2. Lehota na vykonanie opravy je do 48 hodín od nahlásenia poruchy v prípade, že porucha bola nahlásená na kontaktné telefónne číslo poskytovateľa pozáručného servisu do 10:00 hodiny pracovného dňa. Do lehoty 48 hodín sa počítajú len hodiny za pracovné dni.
3. Poskytovateľ pozáručného servisu garantuje percentuálnu funkčnosť zariadenia v roku minimálne na úrovni 96 %, pričom počet pracovných dní je základným parametrom pre určenie funkčnosti. Kontrola plnenia tohto ukazovateľa sa vykoná raz ročne.
4. Cena musí zahŕňať cestovné a všetky náklady spojené s činnosťou servisného pracovníka počas poskytovania servisných služieb v rozsahu podľa tabuľky uvedenej v Časti II. Podrobný opis predmetu zákazky.

**Časť II.**

**Podrobný opis predmetu zákazky**

1. Rozsah servisných služieb pozáručného servisu:

|  |  |  |
| --- | --- | --- |
| **P. č.** | **Služba** | **Požadovaný údaj** |
| 1. | Preventívne prehliadky, kontrola bezpečnosti a údržba v rozsahu 6 krát za rok | Áno |
| 2. | Pravidelné testy kvality zobrazenia v rozsahu 6 krát za rok | Áno |
| 3. | Revízia záložného zdroja zariadenia | Áno |
| 4. | Antivírusová ochrana riadiaceho počítača | Áno |
| 5. | Zabezpečenie/prevedenie elektrickej revízie | Áno |
| 6. | Opravy zariadenia v potrebnom rozsahu | Áno |
| 7. | Vzdialená podpora - diaľkový monitoring funkčnosti zariadenia | Áno |
| 8. | Dodanie náhradných dielov vrátane RTG žiariča | Áno |
| 9. | Skúška dlhodobej stability RTG zdroja ionizujúceho žiarenia podľa platnej legislatívy | Áno |

**Príloha č. 2 k Zmluve o servisnej činnosti č.**

**Návrh uchádzača na plnenie kritérií na predmet zákazky/zmluvy**

**Predmet zákazky: Pozáručný servis PET/CT**

Obchodné meno uchádzača: ............................

IČO: ............................

Sídlo alebo miesto podnikania uchádzača: ............................

|  |  |  |  |
| --- | --- | --- | --- |
| **P. č.** | **Služba** | **Požadovaný údaj** | **Údaj**  **(Áno/Nie)** |
| 1. | Preventívne prehliadky, kontrola bezpečnosti a údržba v rozsahu 6 krát za rok | Áno | ............... |
| 2. | Pravidelné testy kvality zobrazenia v rozsahu 6 krát za rok | Áno | ............... |
| 3. | Revízia záložného zdroja zariadenia | Áno | ............... |
| 4. | Antivírusová ochrana riadiaceho počítača | Áno | ............... |
| 5. | Zabezpečenie/prevedenie elektrickej revízie | Áno | ............... |
| 6. | Opravy zariadenia v potrebnom rozsahu | Áno | ............... |
| 7. | Vzdialená podpora - diaľkový monitoring funkčnosti zariadenia | Áno | ............... |
| 8. | Dodanie náhradných dielov vrátane RTG žiariča | Áno | ............... |
| 9. | Skúška dlhodobej stability RTG zdroja ionizujúceho žiarenia podľa platnej legislatívy | Áno | ............... |

|  |  |  |
| --- | --- | --- |
| **Celková cena v EUR bez DPH**  **(za 36 mesiacov)** | **DPH** | **Celková cena v EUR s DPH**  **(za 36 mesiacov)** |
| ............... | ............... | ............... |

Čestne vyhlasujeme, že uvedené údaje sú totožné s údajmi uvedenými v Návrhu zmluvy na predmet zákazky, ktorý je súčasťou ponuky.

Dátum predkladania ponuky uchádzačom:

...........................................

podpis a odtlačok pečiatky uchádzača

meno, priezvisko, podpis štatutárneho orgánu uchádzača/zástupcu oprávneného konať v záväzkových vzťahoch

**Príloha č. 3 k Zmluve o servisnej činnosti č.**

**Zoznam subdodávateľov** **v zmysle ustanovenia § 41 ods. 3 zákona o verejnom obstarávaní**

|  |  |  |  |  |
| --- | --- | --- | --- | --- |
| **Por. číslo** | **Označenie subdodávateľa** | **Osoba/osoby oprávnené konať v mene subdodávateľa (meno a priezvisko)** | **Bydlisko osoby oprávnenej konať v mene subdodávateľa** | **Dátum narodenia osoby oprávnenej konať v mene subdodávateľa** |
| **1.** |  |  |  |  |
| **2.** |  |  |  |  |
| **3.** |  |  |  |  |
| **4.** |  |  |  |  |
| **5.** |  |  |  |  |
| **6.** |  |  |  |  |

V .........................., dňa ........................

...……………………………

podpis a odtlačok pečiatky uchádzača

meno, priezvisko, podpis štatutárneho orgánu uchádzača/zástupcu oprávneného konať v záväzkových vzťahoch